Ein nýggjur tunnil bindur ta avbyrgdu bygdina Fjallvík saman við restini av landinum. Men hvat kemur burtur úr tí svarta tunnilsholinum? Framburður og vælferð, lova politikararnir. Synd og ógudiligheit, ávarar pápi Dávid. Dávid veit ikki, hvat hann skal halda. Hann er ein serligur drongur, sigur mamman. Onnur kalla hann yvirklókan. Tíbetur eigur hann ein stórabeiggja, Pætur sum ansar eftir honum. Men hvat nú, um Pætur rýmir gjøgnum tunnilin, burtur frá honum...?